da en da nl ca da da de es da da da da da da da da da da da da da da da da da da da da en da en nn nn nl da da da da de da da da da da da da da da da da da da nl da en da da es nl da
Kontrakten på Nordsjællands mest moderne gymnastikhus er nu underskrevet | Fredensborg Kommune
3.2.2020 12:14:37 CET | Fredensborg Kommune
Kontrakten blev underskrevet på borgmesterens kontor. Fra venstre ses borgmester Thomas Lykke Pedersen, formand for Nivå Gymnastikforening, Anders Prendergast, og regionsdirektør for BASE Erhverv, Rasmus Mørk Heiberg.
De nye træningsfaciliteter til Nivå Gymnastikforening består af en ny hal og indgangsparti på ca. 1.700 m2, som indrettes med trampoliner, springgrave og andet gymnastikudstyr. I den nye hal er der også plads til en balkon, hvorfra tilskuerne får et flot kig ned til gymnasterne i hallen.
Derudover renoveres og indrettes Holmegårdshallen som en del af Gymnastikkens Hus med gymnastik- og rytmesal, opvarmningsfaciliteter, toiletter og et venteareal til forældre og andre gæster.
”Vi får et godt og flot byggeri, som både giver gymnasterne fantastiske faciliteter og Kokkedal Skole bedre muligheder for at give deres elever mere bevægelse i skoledagen. Jeg er sikker på, at vi har ramt plet med valget af BASE Erhverv og ser frem til, at vi kan tage det første spadestik i sensommeren 2020”, siger borgmester Thomas Lykke Pedersen.
Formanden for Fritids- og Idrætsudvalget, Kristian Hegaard, er enig:
"Tilløbet til Gymnastikkens Hus har været som til et olympisk spring, hvor idéen udsprang fra en inspirationstur tilbage i november 2012. Foreningen har i flere år manglet plads og derfor i stort omfang trænet udenfor kommunen. Med dette fantastiske hus får vores mange dygtige gymnaster god plads og faciliteter til at udfolde sig i – og foreningen får et virkelig godt afsæt for et nyt stort kapitel"
Anders Prendergast, formand for Nivå Gymnastikforening, ser frem til byggeriet går i gang:
”Vi har ventet mange år på at dette projekt skulle blive til virkelighed. Det sker nu – og vi glæder os til at indvie Gymnastikkens Hus. Udbygningen giver os mere plads til aktiviteter og det bliver lettere for os at give flere mulighed for at opleve glæden ved gymnastikken! Derudover vil de tidssvarende og moderne træningsvilkår være med til at fastholde udøvere, trænere og frivillige i sporten”.
Kokkedal skole er et arkitektonisk meget flot byggeri fra starten af 1980erne. Skolen er opført i røde mursten og teglsten, flotte limtræs konstruktioner og med store betonfliser i fællesarealerne. Alt sammen robuste og holdbare materialer, som med årene er patineret flot.
”Det har derfor været vigtigt for Fredensborg Kommune og arkitekten, at Gymnastikkens Hus også blev bygget i gedigne materialer, som forbliver flotte. Byggeriet bliver derfor beklædt med skråtstillede corten-stålplader, der har en rustrød farve, og som relaterer sig til de omkringliggende bygninger samtidig med, at det signalerer et nyt og moderne byggeri”, siger Lars Simonsen, formand for Plan-, Miljø- og Klimaudvalget.
Byggeriet er tegnet af arkitektfirmaet Dall & Lindhardtsen A/S.
Den første del af Gymnastikkens Hus - den nye hal - ventes klar til brug i november 2021. Den anden del - renoveringen af Holmegaardshallen mm. - ventes afsluttet i løbet af foråret 2022, hvorved det samlede projekt Gymnastikkens Hus kan indvies i maj 2022.
Byrådet skal godkende kontrakten endeligt på byrådsmødet den 24. februar 2020.
Borgmester Thomas Lykke Pedersen (A) tlf. 25 29 19 42
Udvalgsformand Kristian Hegaard (B) tlf. 22 44 22 89
Udvalgsformand Lars Simonsen (B) tlf. 27 36 56 68
Kontrakten blev underskrevet på borgmesterens kontor. Fra venstre ses borgmester Thomas Lykke Pedersen, formand for Nivå Gymnastikforening, Anders Prendergast, og regionsdirektør for BASE Erhverv, Rasmus Mørk Heiberg.
Som forbipasserende og beboer i Kokkedal, kan man få et glimt af gymnasterne, i gang med at træne, gennem vinduer fra de omkringliggende cykelstier, der løber langs byggeriet.
Information om Fredensborg Kommune
72 56 50 00http://www.fredensborg.dk
Følg pressemeddelelser fra Fredensborg Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Fredensborg Kommune
Plan for tilpasning til ekstremt vejr vedtaget27.9.2022 08:17:40 CEST | Pressemeddelelse
Verden over stiger risikoen for skader og udgifter som følge af klimaforandringerne. Det gælder også i Fredensborg Kommune, hvor byrådet netop har vedtaget en såkaldt klimatilpasningsplan, der skal tackle problemerne
Venskaber på tværs af grænser – vær med til Film- og Musik-camp for unge23.9.2022 13:02:42 CEST | Pressemeddelelse
Den 26.-30. oktober danner Fredensborg rammerne for en international camp for unge mellem 14-17 år fra kommunens venskabsbyer i England, Estland, Sverige og Finland. Sammen med kommunens egne unge skal deltagerne arbejde med film- og musikproduktion inspireret af FN´s Verdensmål.
Hvem skal have Handicapprisen 2022?15.9.2022 08:52:16 CEST | Pressemeddelelse
Kender du en person, forening, organisation eller privat virksomhed som du mener, bør komme i betragtning til Handicapprisen, så vil vi gerne vide det inden mandag den 31. oktober
Ny succes på ældreområdet9.9.2022 09:28:31 CEST | Pressemeddelelse
Efter en stor og meget fokuseret indsats har hjemmeplejen i Humlebæk netop fået topkarakter af Styrelsen for Patientsikkerhed. Dermed er det tidligere påbud ophævet.
Byrådet har indgået budgetforlig5.9.2022 10:00:25 CEST | Pressemeddelelse
Søndag aften blev der indgået budgetforlig. 26 ud af byrådets 27 medlemmer står bag.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022